पाएं अपने शहर की ताज़ा ख़बरें और फ्री ई-पेपरडाउनलोड करें
हिस्ट्रीशीटर के जेल से छूटने की खुशी में डीजे के सामने डांस करते समय हवा में फायरिंग करने का वीडियो सोशल मीडिया पर वायरल हुअा है। यह वीडियो नवलगढ़ क्षेत्र के कैमरी की ढाणी का बताया जा रहा है। इस वीडियो में डीजे पर कुछ युवक डांस कर रहे हैं और एक युवक के हाथ में पिस्टल है। युवक पिस्तौल से कई राउंड फायरिंग करता हुआ नजर आ रहा है। उसका साथी उससे एक बार पिस्टल लेकर फायरिंग कर रहा है। यह वीडियो दाे- तीन दिन पुराना बताया जा रहा है। वीडियो में कैमरी की ढाणी निवासी रवींद्र अपने दाेस्ताें के साथ डीजे पर डांस करते हुए कई बार हवाई फायर कर रहा है। बताया जा रहा है कि हिस्ट्रीशीटर हाल ही में सीकर जेल से छूटा है। जेल से छूटने की खुशी में वह अपने दाेस्ताें के साथ डीजे बजाकर फायरिंग करता दिखाई दे रहा है। किसी ने इस वीडियो बनाकर इससे सोशल मीडिया पर वायरल कर दिया। इस कारण यह तेजी से वायरल हाे रहा है।
फायरिंग अवैध हथियार समेत कई संगीन मामले
वीडियो में नवलगढ़ थाने का हिस्ट्रीशीटर फायरिंग करता दिखाई दे रहा है। उसने पिछले साल एक दिन में चार जगह प्रतापपुरा- मठ, बाकरा, शिशियां, राणासर में फायरिंग की थी। पुलिस ने इस गैंग स जुड़े एक दर्जन युवकों काे गिरफ्तार कर उनके पास से हथियार जब्त किए थे। उस मामले में अाराेपी जेल भी रहा। तीन माह पहले सीकर जिले में मारपीट, अपहरण के मामले में वह सीकर जेल में था। तीन दिन पहले ही वह छूटकर जेल से बाहर आया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mag_Deva hin_Deva zho_Hant eng_Latn